1. ΝΟΜΟΘΕΤ.ΔΙΑΤΑΓΜΑ υπ’ αριθ.1198 της 29 Ιουν./5 Ιουλ. 1972 (ΦΕΚ Α΄109) Περί του τρόπου ρυθμίσεως των όρων αμοιβής και εργασίας, του επί σχέσει εργασίας ιδιωτικού δικαίου προσωπικού του Δημοσίου, των Ο.Τ.Α. και Ν.Π.Δ.Δ. και τροποποιήσεως διατάξεων της περί συλλογικών συμβάσεως εργασίας νομοθεσίας. Δια της υπ’ αριθ.744/Φ.301/1974 αποφάσεως (τόμ. 15 2  σελ.146,19) είχεν ανασταλή η εφαρμογή των διατάξεων του παρόντος Ν.Δ/τος, εξαιρέσει των άρθρ.6 και 7 αυτού. Η αναστολή αύτη ήρθη δια της υπ’ αριθ.35363/5629/1974 αποφάσεως (τόμ. 15 2  σελ. 146,20). Η Κεντρική και οι Περιφερειακές Επιτροπές Γνωμοδότησης Βαθμολογικών Προαγωγών Προσωπικού Ιδιωτικού Δικαίου, που προβλέπονταν από τις διατάξεις του άνω Νόμ. 1198/72, καταργήθηκαν από την παρ. 4 άρθρ. 6 (Κεφ. Δ΄) της 393155/22-23 Σεπτ. 1992 (ΦΕΚ Β΄ 579) (Διορθ. Σχόλιο στο ΦΕΚ Β΄ 271/21 Απρ. 1993) απόφαση Υπουργού Προεδρίας της Κυβέρνησης και Γεωργίας, (Τόμ. 16 σελ. 50,423). Διαδικασία Άρθρ.1.-1.(Καταργήθηκε από την περίπτ.δ της παρ.1 του άρθρ.23 του Νόμ.1876/7-8 Μαρτ.1990, ΦΕΚ Α΄27, τόμ. 15 2  σελ.146,20). 2.Συλλογικαί συμβάσεις εργασίας υπογραφόμεναι παρουσία του Υπουργού Εθνικής Οικονομίας ως και συλλογικαί συμβάσεις εργασίας και αποφάσεις διαιτησίας κηρυσσόμεναι υποχρεωτικαί κατά την διαδικασίαν του άρθρ.5 του Νόμ.3239/1955, δεν δεσμεύουν το Δημόσιον, τους Ο.Τ.Α. και τα Ν.Π.Δ.Δ. ως προς το παρ’ αυτοίς επί σχέσει εργασίας ιδιωτικού δικαίου απασχολούμενον προσωπικόν. 3.(Καταργήθηκε από την περίπτ.δ΄ της παρ.1 του άρθρ.23 του Νόμ.1876/7-8 Μαρτ. 1990, ΦΕΚ Α΄27, τόμ. 15 2  σελ.146,20). Άρθρ.2-5.-(Καταργήθηκαν από την περίπτ.δ΄ της παρ.1 του άρθρ.23 του Νόμ.1876/7-8 Μαρτ. 1990, ΦΕΚ Α΄27, τόμ. 15 2  σελ.146,20). Γνωμοδοτικόν όργανον Άρθρ.6.-1.Παρά τω κατά το Ν.Δ. 184/1969 Ανωτάτω Συμβουλίω Εργασίας (Α.Σ.Ε.) συνιστάται Τμήμα αμοιβής και όρων εργασίας εργαζομένων εις τον Δημόσιον τομέα. Το τμήμα τούτο απαρτίζεται εκ του Προέδρου του Α.Σ.Δ.Υ., ως Προέδρου, αναπληρουμένου εν τη Προεδρία υπό του υπό τούτου υποδεικνυομένου τακτικού μέλους του Α.Σ.Δ.Υ. και εκ τεσσάρων, τακτικών υπαλλήλων επί βαθμώ 3ω ή μισθολογικώς αντιστοίχω τουλάχιστον ως μελών, εξ ων οι δύο εξ Υπηρεσιών ανηκουσών ή υπαγομένων εις το Υπουργείον Κυβερνητικής Πολιτικής και ανά εις εκ των Υπουργείων Εθνικής Οικονομίας και Οικονομικών, υποδεικνυομένων, μετά των αναπληρωτών των υπό των κατά περίπτωση αρμοδίων Υπουργών. Ειδικώς κατά την συζήτησιν θεμάτων περί ων η περίπτ. δ΄ της παρ.1 του επομένου άρθρου, του τμήματος μετέχει ως τακτικόν μέλος και εκπρόσωπος των εργαζομένων. Προς τον σκοπόν αυτόν, κατά την συγκρότησιν του Τμήματος, διορίζονται δύο τακτικά μέλη μετ’ ισαρίθμων αναπληρωματικών, υποδεικνυόμενα κατά περίπτωσιν υπό των μάλλον αντιπροσωπευτικών Ενώσεων: α)του επί σχέσει εργασίας ιδιωτικού δικαίου προσωπικού του Δημοσίου και β)του ομοίου προσωπικού των Ο.Τ.Α. και των Ν.Π.Δ.Δ., εκ τούτων δε εκάστοτε καλείται όπως μετάσχη εις την συνεδρίασιν ο προερχόμενος εκ της κατηγορίας προσωπικού, θέμα της οποίας συζητείται ενώπιον του Τμήματος. 2.Αι περί διορισμού, θητείας και αποζημιώσεως του Προέδρου, Μελών, Εισηγητού και Γραμματέως, απαρτίας, τρόπου διεξαγωγής των συνεδριάσεων κλπ. διατάξεις, αι διέπουσαι το Ανώτατον Συμβούλιον Εργασίας και τα παρ’ αυτών Τμήματα, εφαρμόζονται αναλόγως και ως προς το Τμήμα αμοιβής και όρων εργασίας εργαζομένων εις τον δημόσιον τομέα. 3.Η Υπηρεσία Γραμματείας του Τμήματος εκτελείται υπό της παρά τω Υπουργείω Εθνικής Οικονομίας Διευθύνσεως Αμοιβής Εργασίας. Χρέη Εισηγητού, άνευ ψήφου, εκτελεί ο Προϊστάμενος της Διευθύνσεως ταύτης. Αντί για τη σελ.420,51(γ) Σελ.420,51(δ) Τεύχος 1348 Σελ. 31 Αποδοχές Προσωπικού Ιδιωτικού Δικαίου 2.Ζ.κ.1 4.Το δυνάμει του Ν.Δ. 3755/1957 “περί αυξήσεως αναδρομικώς  των  αποδοχών  των μισθωτών, τροποποιήσεως και συμπληρώσεως του Νόμ.3239/1955 και άλλων διατάξεων της Εργατικής Νομοθεσίας κλπ.”,συσταθέν τμήμα αμοιβής και όρων εργασίας μετονομάζεται εις τμήμα αμοιβής και όρων εργασίας εργαζομένων εις τον ιδιωτικόν τομέα, διατηρούν τας κατά τας κειμένας διατάξεις αρμοδιότητας αυτού. Αρμοδιότητες Άρθρ.7.-1.Εις την αρμοδιότητα του παρά τω Ανωτάτω Συμβουλίω Εργασίας δια του παρόντος συνιστωμένου τμήματος αμοιβής όρων εργασίας εργαζομένων εις τον δημόσιον τομέα ανήκει: α)Η συστηματική κατάταξις εις ομάδας επαγγελμάτων των επί σχέσει εργασίας ιδιωτικού δικαίου απασχολουμένων παρά τω Δημοσίω, τοις Ο.Τ.Α. και τοις Ν.Π.Δ.Δ. και ο καθορισμός της ιεραρχήσεως τούτων, αναλόγως του βαθμού εξειδικεύσεως και της σημασίας του οικείου επαγγέλματος. β)η εκπόνησις διαχρονικών μισθολογικών οργανογραμμάτων και η εισήγησις δια την ένταξιν εις τα πλαίσια αυτών των ομάδων επαγελμάτων, των απασχολουμένων επί σχέσει εργασίας ιδιωτικού δικαίου παρά τω Δημοσίω, τοις Ο.Τ.Α. και τοις Ν.Π.Δ.Δ. και η σταδιακή εξομάλυνσις των μισθολογικών διαφορών και εναρμόνισις των χορηγουμένων αμοιβών προς τας καταβαλλομένας τοιαύτας εις τον ιδιωτικόν τομέα. γ)η παρακολούθησις της κατανομής του επί σχέσει εργασίας ιδιωτικού δικαίου προσωπικού του Δημοσίου, των Ο.Τ.Α. και των Ν.Π.Δ.Δ. μεταξύ φορέων και γεωγραφικών περιοχών και η εισήγησις μέτρων προς βελτίωσιν ταύτης ή ανακατανομήν του ειδικευμένου προσωπικού, αναλόγως των παρουσιαζομένων αναγκών και των συνθηκών της αγοράς εργασίας. Σελ.420,52(δ) Τεύχος 1348 Σελ. 32 δ)η γνωμοδότησις, τηρουμένων των προθεσμιών του άρθρ.9 παρ.4 του Ν.Δ. 3755/1957, επί διαφωνιών των Υπουργών Εθνικής Οικονομίας ή Οικονομικών, κατά το άρθρ.4 παρ.1 του παρόντος.    («ε΄) η γνωμοδότησις περί της ανάγκης καθιερώσεως υπερωριακής απασχολήσεως των επί σχέσει εργασίας ιδιωτικού δικαίου μισθωτών του Δημοσίου, των Ο.Τ.Α. και των Ν.Π.Δ.Δ., επί πλέον των δι’ εκάστην κατηγορίαν μισθωτών επιτρεπομένων ανωτάτων ορίων υπερωριακής απασχολήσεως, ως και των ωρών κατά μήνα κατά την διάρκειαν ταύτης»). Η περίπτ. ε) αντικατεστάθη ως άνω διά της παρ.3 άρθρ.10 Νόμ.435/1976, (κατωτ.αριθ.7), περί των αρμοδίων οργάνων και του τρόπου χορηγήσεως αδείας υπερωριακής απασχολήσεως βλ.άρθρ.11 του αυτού νόμου. Η παρ.3 του άρθρ.10 του Νόμ.435/1976 που είχε αντικαταστήσει την άνω μέσα σε (« ») περίπτωση, καταργήθηκε από την περίπτ.ζ΄ της παρ.1 του άρθρ.23 του Νόμ.1876/7-8 Μαρτ. 1990 (ΦΕΚ Α΄ 27), τόμ. 15 2  σελ.146,20. ς)η γνωμοδότησις επί παντός ερωτήματος, παραπεμπομένου αυτώ υπό του καθ’ ύλην αρμοδίου Υπουργού, επί θεμάτων αφορώντων εις τους όρους τας συνθήκας και την αμοιβήν της εργασίας του επί σχέσει εργασίας ιδιωτικού δικαίου απασχολουμένου προσωπικού του Δημοσίου, των Ο.Τ.Α. και των Ν.Π.Δ.Δ. 2.Αι διατάξεις του άρθρ.30 του Νόμ.3239/1955 εφαρμόζονται και ως προς το δια του παρόντος συνιστώμενον τμήμα αμοιβής και όρων εργασίας εργαζομένων εις τον δημόσιον τομέα. 2.Ζ.κ.1 Αποδοχές Προσωπικού Ιδιωτικού Δικαίου Μεταβατικαί διατάξεις Άρθρ.8.-1.Διατάξεις Νόμ., Β.Δ/των, Υπουργικών Αποφάσεων, πράξεων της Διοικήσεως εν γένει, συλλογικών συμβάσεων εργασίας, αποφάσεων διαιτησίας και Κανονισμών ή υφιστάμεναι ατομικαί συμβάσεις εργασίας περί των όρων, συνθηκών και αμοιβής της εργασίας εν γένει του επί σχέσει εργασίας ιδιωτικού δικαίου προσωπικού του Δημοσίου Ο.Τ.Α. και Ν.Π.Δ.Δ. εξακολουθούν ισχύουσαι μέχρι της ευνοϊκωτέρας ρυθμίσεως των αποδοχών του προσωπικού τούτου κατά τας υπό των άρθρ.1 και 5 του παρόντος διαγραφομένας διαδικασίας. 2.Ωσαύτως μέχρι της ευνοϊκωτέρας ρυθμίσεως των όρων αμοιβής των υποκειμένων εις το παρόν Ν.Δ/μα μισθωτών εξακολουθούν ισχύουσαι αι διατάξεις του άρθρ.4 παρ.2 του Ν.Δ. 169/1969 «περί τακτοποιήσεως εκτάκτων υπαλλήλων των Δημοσίων Υπηρεσιών και Ν.Π.Δ.Δ.». 3.Δια τον προσδιορισμον της κατά τας προηγουμένας παραγράφους ευνοϊκωτέρας ρυθμίσεως των όρων αμοιβής λαμβάνονται υπ’ όψιν εν τω συνόλω αι καταβαλλόμεναι βάσει της νέας ρυθμίσεως αποδοχαί. 4.Εκκρεμείς συλλογικαί διαφοραί εργασίας εις οιονδήποτε στάδιον των διαπραγματεύσεων συνεχίζονται, προσεπικαλουμένου οπωσδήποτε του Υπουργού επί των Οικονομικών ως και του εποπτεύοντος τον οικείον Ο.Τ.Α. ή Ν.Π.Δ.Δ. Υπουργού, αναλόγως της περιπτώσεως, εφ’ όσον αρχήθεν η διένεξις δε εστράφη έναντι τούτων. 5.Εκκρεμείς συλλογικαί διαφοραί εργασίας αφορώσαι εις μισθωτούς απασχολουμένους εις τε τον ιδιωτικόν και τον δημόσιον τομέα, διατηρούν το κύρος των και ακολουθούν την προβλεπομένην διαδικασίαν επιλύσεώς των, μόνον καθ’ όσον αφορά εις τους μισθωτούς της πρώτης κατηγορίας. 6.Εκκρεμείς ενώπιων των Δ.Δ.Δ. συλλογικαί διαφοραί εργασίας, αφορώσαι εις το επί σχέσει εργασίας ιδιωτικού δικαίου προσωπικόν του Δημοσίου, των Ο.Τ.Α. και των Ν.Π.Δ.Δ. συζητούνται ή ανασυζητούνται υπό την δια του παρόντος καθοριζομένην σύνθεσιν των Δ.Δ.Δ. 7.Κατά την πρώτην εφαρμογή του παρόντος το μόνιμον εργοδοτικόν μέλος -εκπρόσωπος του Υπουργού επί των Οικονομικών- διορίζεται δι’ αποφάσεως του Υπουργού Εθνικής Οικονομίας επί τη υπολειπομένη θητεία των λοιπών τακτικών μελών των Δευτεροβαθμίων Δ.Δ.Δ. Ωσαύτως επί τη υπολειπομένη θητεία των μελών του Α.Σ.Ε. διορίζονται δι’ αποφάσεων του Υπουργού Εθνικής Οικονομίας και τα μέλη του τμήματος αμοιβής και όρων εργασίας εργαζομένων εις τον δημόσιον τομέα. Καταργούμεναι διατάξεις Άρθρ.9.-1.Διαφυλλασομένων των διατάξεων του προηγουμένου άρθρου, από της ισχύος του παρόντος καταργείται πάσα γενική ή ειδική διάταξις ορίζουσα άλλως τα του τρόπου ρυθμίσεως των όρων, συνθηκών και αμοιβών της εργασίας του επί σχέσει εργασίας ιδιωτικού δικαίου απασχολουμένου παρά τω Δημοσίω, τοις Ο.Τ.Α. και τοις Ν.Π.Δ.Δ. προσωπικού, ως και πάσα γενική ή ειδική διάταξις αντικειμένη οπωσδήποτε δια του περιεχομένου της εις το παρόν Ν.Δ/μα. 2.Ωσαύτως από της δημοσιεύσεως του παρόντος δια της Εφημερίδος της Κυβερνήσεως καταργούνται αι διατάξεις των άρθρ.1 παρ.3 και 3 παρ.2 του Ν.Δ. 186/1969 «περί τροποποιήσεως και συμπληρώσεως του Νόμ.3239/1955 κλπ.» (τόμ. 15 σελ.146,11). Άρθρ.10.-1-2.(Καταργήθηκαν από την περίπτ. δ΄ της παρ.1 του άρθρ.23 του Νόμ.1876/7-8 Μαρτ. 1990, ΦΕΚ Α΄ 27, τόμ. 15 2  σελ.146,20). 3.Προκειμένου περί αποφάσεων διαιτησίας, εκδιδομένων κατά την παρούσαν ή την προϊσχύουσαν διαδικασίαν, ο ορίζων διάφορον της ανωτέρω ημερομηνίαν ισχύος όρος, δέον να περιλαμβάνηται εις την περί κηρύξεώς των ως εκτελεστών υπουργικήν απόφασιν. (Αντί για τη σελ.420,521(α)  Σελ.420,521(β) Τεύχος ΙΒ-1-3 Σελ.5 Αποδοχές Προσωπικού Ιδιωτικού Δικαίου 2.Ζ.κ.1 2.Ζ.κ.1 Αποδοχές Προσωπικού Ιδιωτικού Δικαίου

[Source: greek_legal_code_raptarchis | Tokens: 9056]